Toshkentdagi La Sposa kelin ko‘ylaklar saloni Biotrack tizimini qo‘llash orqali biznes boshqaruvini osonlashtirdi

2014-yil sentabr oyida La Sposa kelin ko‘ylaklar saloniga ish vaqtini nazorat qilish uchun NewMax kompaniyasi tomonidan ishlab chiqilgan Biotrack tizimi o‘rnatildi.

Ushbu salondagi barcha ko‘ylaklar Yevropadan olib kelinishi sababli salon boshqaruvchilari ish yuzasidan chet el safarlariga tez-tez chiqib turadi. Salonda 14 nafar xodim ishlaydi.
Salon boshqaruvchisi Nozima Xalmuxamedova so‘zlariga ko‘ra, oldinlari xodimlar ishga kelgan va ketganligi haqida Telegram orqali xabar berib turishar edi, ammo bu uslub professional nuqtai nazardan ishonchli emas. Shu sababli muassasa Biotrack ish vaqtini nazorat qilish tizimidan foydalanishni boshladi.

“Endi chet el safarlarida osongina telefon orqali o‘z xodimlarimning kelib-ketishini va ish jarayonini aniq nazorat qilyapman” — deydi salon egasi Yulduz Mavlyanova.
Ma’lum qilinishicha, bir nechta tashkilot, xususan, Korzinka.uz va Makro supermarketlari, Lotte City Hotel Tashkent Palace mehmonxonasi, Shayana Farm farmasevtik kompaniyasi ayni damda NewMax kompaniyasining Biotrack tizimidan foydalanmoqda.
Eslatib o‘tamiz, avvalroq Namangan viloyati Ichki ishlar boshqarmasi Yo‘l harakati xavfsizligi bo‘limi o‘z avtomobillariga NewMax kompaniyasi tomonidan ishlab chiqilgan MaxTrack GPS monitoring tizimini joriy qilgani xabar berilgan edi. Hozirda, Namangan viloyatidagi 102 raqami orqali kelib tushayotgan barcha qo‘ng‘iroqlarga javoban, tezkor yordam samarasini oshirish uchun dispetcher ushbu GPS tizimidan foydalangan holda, eng yaqin bo‘lgan YHXB avtomashinasini zarur joyga yuboradi. Bu esa yordam yanada tezroq amalga oshirilishini ta’minlaydi.
Xorazm viloyati Urganch tumanidagi “Zamin” fermer xo‘jaligi rahbari Ibrat Karabayev ham o‘z traktorlariga GPS-trekerlar o‘rnatib, ularni doimiy ravishda nazorat qilib turishi, bu esa xo‘jalik rahbarining oyiga 14 million so‘mdan oshiq mablag‘ni tejashiga yordam berayotgani haqida xabar qilgan edik.
Shuningdek, Navoiy viloyati To‘dako‘l baliq xo‘jaligi rahbari o‘z katerlarini MaxTrack GPS tizimi orqali nazorat qilayotgani haqida xabar berilgan edi. MaxTrack GPS tizimi ko‘magida To‘dako‘ldagi baliqchilar doimiy nazorat ostida bo‘lib turibdi. Bundan tashqari, katerlar yo‘nalishini istalgan paytda telefon, planshet yoki kompyuter orqali kuzatib turish mumkin.
Siz ham ish intizomi va biznes boshqaruvini avtomatlashtirishni istasangiz Biotrack tizimini o‘rnating va ish jarayoni samaradorligini oshiring! Batafsil ma’lumot uchun: www.biotrack.uz saytiga tashrif buyuring yoki  (+998-71) 150-86-86 raqamiga qo‘ng‘iroq qiling.